** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 233**

(protokols Nr. 9, 71. p.)

**Par nekustamā īpašuma “Uplejiņas”, Liezēres pagasts, Madonas novads, atsavināšanu**

 Ar Madonas novada pašvaldības 29.09.2022. domes lēmumu Nr. 618 (protokols Nr. 21, 11. p.) tika nolemts nodot atsavināšanai nekustamo īpašumu “Uplejas”, Liezēres pagastā, Madonas novadā, ēku īpašniekam.

Ir veikta nekustamā īpašuma novērtēšana.

2025. gada 6. martā īpašuma novērtēšanu ir veicis SIA “DZIETI” reģistrācijas Nr. 42403010964 (LĪVA profesionālās kvalifikācijas sertifikāts Nr. 83).

Saskaņā ar nekustamā īpašuma novērtējumu nekustamā īpašuma zemes vienības ar kadastra apzīmējumu 7068 009 0054 1,82 ha platībā un ½ domājamās daļas no dzīvojamās ēkas tirgus vērtība ir EUR 2 500,00 (divi tūkstoši pieci simti eiro, 00 centi).

Saskaņā ar „Publiskas personas mantas atsavināšanas likuma” 47. pantu *„publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

 Atsavināšanas likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu. Pārdošana par brīvu cenu saskaņā ar Atsavināšanas likuma 1. panta 7. punktu ir mantas pārdošana par atsavinātāja noteiktu cenu, kas nav zemāka par nosacīto cenu, savukārt, nosacītā cena saskaņā ar tā paša likuma 1. panta 6. punktu ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem Latvijas īpašuma vērtēšanas standartiem.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 4. panta ceturtās daļas 3. punktu *Atsevišķos gadījumos publiskas personas nekustamā īpašuma atsavināšanu var ierosināt*  *zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve),*  5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, 37. panta pirmās daļas 4. punktu *nekustamo īpašumu iegūst šā likuma* [*4. panta*](https://likumi.lv/ta/id/68490#p4) *ceturtajā daļā minētā persona. Šajā gadījumā pārdošanas cena ir vienāda ar nosacīto cenu (*[*8. pants*](https://likumi.lv/ta/id/68490#p8)*).*

Noklausījusies sniegto informāciju, pamatojoties uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 4. panta ceturtās daļas 3. p., 5. panta pirmo daļu un 37. panta pirmās daļas 4. punktu un 47. pantu, ņemot vērā ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Atsavināt nekustamo īpašuma “Uplejiņas”, Liezēres pagasts, Madonas novads zemes vienību ar kadastra apzīmējumu 7068 009 0054 1,82 ha platībā un ½ domājamo daļu no ēkas ar kadastra apzīmējumu 7068 009 0055 001, to pārdodot [..].
2. Noteikt nekustamā īpašuma nosacīto cenu EUR 2 500,00 (divi tūkstoši pieci simti eiro un 00 centi).
3. Noteikt, ka pirkuma maksa ir veicama 100% apmērā pirms līgums noslēgšanas vai veicams pirkums uz nomaksu, paredzot avansa maksājumu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem.
4. Nekustamā īpašuma pārvaldības un teritoriālās plānošanas nodaļai nosūtīt [..] nekustamā īpašuma “Uplejiņas”, Liezēres pagastā, Madonas novadā, atsavināšanas paziņojumu normatīvajos aktos noteiktajā kārtībā.

 Domes priekšsēdētājs A. Lungevičs

*Čačka 28080793*